- Ֆոլյում նշանակում է տերև, և ինչքան կանաչ տերև կա, դրանք բոլորն էլ պարունակում են ֆոլաթթու: Ֆոլաթթուն միանշանակ պետք է մարդուն, բայց ոչ հայ ազգին, քանի որ մեր բոլոր սննդամթերքների մեջ կա ֆոլաթթու: Նույնիսկ անվճարունակ խավը ամռանը շատ կանաչեղեն, կանաչ լոբի, խաղող է ուտում, և դա բավարար է, որ մեր օրգանիզմը ֆոլաթթվի պակաս չունենա: Ինչ վերաբերում է ֆոլաթթվի պակաս ունեցողներին, որոնց թիվը շատ քիչ է (ամենաշատը 1000 մարդու մասին կարող է խոսք լինել), միայն նրանց կարող են ֆոլաթթու տալ, այլ ոչ թե բոլորին ստիպեն, որ ֆոլաթթվով հարստացված ալյուրից թխված հաց ուտեն: Սա խայտառակություն է, քանի որ այսպես կարող են սպանել ողջ ազգին: Ինչ-որ մեկը գրանտ է տվել, ուզում են դրանից օգտվե՞լ, ժողովրդի առողջության հաշվի՞ն: Սա ուղղակի խայտառակություն է: